Liverpool u Arsenal f'taqtiegħa għal Renato Sanches Liverpool u Arsenal huma rrappurtati lesti li jidħlu f'taqtiegħa għall-firma tal-midfielder ta' Lille, Renato Sanches. L-internazzjonali Portugiż kellu rwol prominenti fil-ġirja ta' Les Dogues lejn ir-rebħ tat-titlu tal-Ligue 1 matul is-sena li għaddiet, fejn skorja goal wieħed u pprovda tliet assists fi 23 dehra tal-Ligue 1, għalkemm huwa beda biss 14 minnhom. B'Liverpool ifittxu li jimlew il-vojt li ħalla Georginio Wijnaldum u Arsenal mistennija jsellmu lil Granit Xhaka, iż-żewġ clubs huma maħsuba li jinsabu fis-suq għal akkwisti ta' ċertu profil. Iż-żewġ potenzi tal-Premier League qed jippreparaw għall-battalja bejniethom għall-firma ta' Sanches, li huwa kuntrattat ma' Lille għal sentejn oħra. Sanches deher ukoll fl-erba' logħbiet kollha tal-Portugall fl-Euro 2020 – fejn beda tnejn minnhom – iżda huwa temm it-tournament mingħajr kontribuzzjoni goal hekk kif iċ-champions renjanti sfaw eliminati mill-Belġju fir-round tal-aħħar 16. L-ex player ta' Bayern Munich tħabat b'injuries għall-biċċa l-kbira tal-istaġun li għadda, u hu skorja ħames goals u provda daqstanet ieħor ammont ta' assists f'59 dehra għal Lille.